Minn tal-inqas 14-il persuna, inkluż tifel ta' disa' snin, tilfu ħajjithom f'inċident bil-cable car viċin Lago Maggiore, fin-naħa ta' fuq tal-Italja. Rapporti fil-midja Taljana qed jirrappurtaw li l-cable car waqgħet fuq il-muntanja Mattarone. Ħaddiema tas-servizzi tal-emerġenza li jaħdmu fiż-żona tal-Alpi waslu mill-ewwel fuq il-post tal-inċident fejn mill-ewwel bdiet il-ħidma ta' salvataġġ. Jirriżulta li kien hemm żewġt itfal li ttieħdu bl-air ambulance fi sptar f'Turin. Skont ir-rapporti fil-mezzi tax-xandir Taljani, il-ħidma ta' salvataġġ hi diffiċli hekk kif il-cable car waqgħet f'żona fejn hemm ammont kbir ta' siġar u ġebel u allura hi żona li mhix faċli tkun aċċessata.